Document ID: 31993R3223

KOMISSION ASETUS (EY) N:o 3223/93,
annettu 25 päivänä marraskuuta 1993,
tiettyjen neuvoston asetuksen (ETY) N:o 3035/80 soveltamisalaan kuuluvina tavaroina vietävien maataloustuotteiden viennissä maksettua tukea koskevista tietyistä tilastotiedoista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 2071/92(2), ja erityisesti sen 28 artiklan sekä tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämistä ja sen määrän vahvistamisperusteita koskevista yleisistä säännöistä 11 päivänä marraskuuta 1980 annetun neuvoston asetuksen (ETY) N:o 3035/80(3), sellaisena kuin se on viimeksi muutettuna asetuksella (ETY) N:o 3381/90(4), 1 artiklassa tarkoitettujen yhteisestä markkinajärjestelystä annettujen muiden asetusten vastaavat säännökset,
sekä katsoo, että
asetuksen (ETY) N:o 804/68 17 artiklan 1 kohdassa sekä tämän asetuksen toisessa viitteessä tarkoitettujen yhteisestä markkinajärjestelystä annettujen muiden asetusten vastaavissa säännöksissä säädetään mahdollisuudesta myöntää vientitukea erityisesti tietyille perustamissopimuksen liitteeseen II kuulumattomina tavaroina vietäville maataloustuotteille,
asetuksessa (ETY) N:o 3035/80 tietyille perustamissopimuksen liitteeseen II kuulumattomina tavaroina vietävien maataloustuotteiden vientituen myöntämistä ja sen määrän vahvistamisperusteita koskevista yleisistä säännöistä,
komissiolla on perustamissopimuksen liitteeseen II kuulumattomina tavaroina vietävien maataloustuotteiden viennissä myönnettävien tukien osalta toteutettavien toimenpiteiden tyydyttävän valvonnan varmistamiseksi oltava käytettävissään tiettyjä tilastotietoja; tämän vuoksi jäsenvaltioiden toimivaltaisten viranomaisten olisi toimitettava komissiolle nämä tiedot,
komission asetuksessa (ETY) N:o 1762/89(5) annettuja kyseisten tilastotietojen toimittamiseen liittyviä säännöksiä olisi muutettava; selvyyden vuoksi olisi korvattava mainittu asetus,
tätä asetusta olisi sovellettava Euroopan maatalouden ohjaus- ja tukirahaston tukiosaston varainhoitovuoden 1993/1994 aloittavan kuukauden ensimmäisestä päivästä, ja
tässä asetuksessa säädetyt toimenpiteet ovat kyseisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Jäsenvaltioiden on toimitettava komissiolle kalenterivuoden kutakin vuosineljännestä seuraavan kuukauden loppuun mennessä tarvittavat tilastotiedot seuraavaan osoitteeseen:
Commission des Communautés européennes
Direction générale III
Régime hors annexe II
Rue de la Loi 200
B-1049 Bruxelles.
2 artikla
Tässä asetuksessa tarkoitetaan:
- `tavararyhmillä` tämän asetuksen liitteen A 1 sarakkeessa esitettyjä ryhmiä,
- `perusmaataloustuotteilla` tämän asetuksen liitteessä B esitettyjä tuotteita,
- `maksetuilla tuilla` komission asetuksen (ETY) N:o 3665/87(6) II osaston 2 tai 3 luvussa tai 47 artiklassa esitettyjen yksityiskohtaisten sääntöjen mukaisesti myönnettyjä tukia.
3 artikla
Edellä 1 artiklassa tarkoitetuissa tilastotiedoissa on oltava:
- kunkin tavararyhmän osalta edellisenä kuukautena vientitukea saaneiden asetukseen (ETY) N:o 3035/80 kuuluvien tavaroiden määrä tonneina tai muina mainittavina painoyksikköinä ilmaistuna,
- kunkin edellä ensimmäisessä luetelmakohdassa tarkoitetun tavararyhmän osalta edellisenä kuukautena kullekin perusmaataloustuotteelle maksettujen tukien määrä kansallisena valuuttana ilmaistuna,
- kunkin edellä ensimmäisessä luetelmakohdassa tarkoitetun tavararyhmän osalta kunkin tukea saaneen perustuotteen määrät tonneina tai muina mainittavina painoyksikköinä ilmaistuina.
4 artikla
Kumotaan asetus (ETY) N:o 1762/89.
Viittauksia kumottuun asetukseen pidetään viittauksina tähän asetukseen.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä lokakuuta 1993 myönnettyihin tukiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 1993.

Labels: 3
19
6